                                                                           Приложение № 1  към настоящата Наредба

ПРАВИЛА ЗА ПРОВЕЖДАНЕ  НА ПУБЛИЧНО ОБСЪЖДАНЕ НА ПРОЕКТА ЗА ОБЩИНСКИ БЮДЖЕТ И ПУБЛИЧНО ОБСЪЖДАНЕ НА ГОДИШНИЯ ОТЧЕТ ЗА ИЗПЪЛНЕНИЕТО И ПРИКЛЮЧВАНЕТО НА  ОБЩИНСКИЯ БЮДЖЕТ

I. ПРАВИЛА ЗА ПРОВЕЖДАНЕ НА ПУБЛИЧНО ОБСЪЖДАНЕ НА ПРОЕКТА ЗА ОБЩИНСКИ БЮДЖЕТ

1. Проектът за общински бюджет се публикува  на интернет страницата на общината.

2. Кметът на общината подготвя за публикуване материал, представящ основните показатели по проекта за бюджет, в достъпен за гражданите формат и вид.

3. На интернет страницата на общината и в местни средства за масово осведомяване  се публикува обява, съдържаща датата и мястото за  публичното обсъждане на проекта за  общински бюджет.

4. /изм. - Решение № 432 от 26.08.2021 г./ Срокът за провеждане на публичното обсъждане на проекта за бюджет за съответната година е до 20 работни дни от обнародването на Закона за Държавния бюджет за съответната година.
5. Обявата за публичното обсъждане се публикува най-малко седем дни преди провеждането му.

6.  Кметът на общината и Председателят на общинския съвет отправят писмени покани за участие в обсъждането до заинтересовани страни – синдикати, бизнес организации, неправителствени организации и други лица.

7. Становища и предложения по проекта за общински бюджет могат да се предоставят в деловодството на общината, преди датата на публичното обсъждане.

8. За постъпилите предложения по  т.7 и предложенията, направени по време на  публичното обсъждане, се съставя протокол, който е неразделна част от проекта за общински бюджет при разглеждането му  на заседание на общинския съвет.

1. II. ПРАВИЛА ЗА ПРОВЕЖДАНЕ НА ПУБЛИЧНО ОБСЪЖДАНЕ НА ГОДИШНИЯ ОТЧЕТ ЗА ИЗПЪЛНЕНИЕТО И ПРИКЛЮЧВАНЕТО НА ОБЩИНСКИЯ БЮДЖЕТ

2. Отчетът за изпълнението и  приключването на годишния общински бюджет се публикува на интернет страницата на общината.

3. Срокът за приемане от общинския съвет на отчета за изпълнение и приключване на  годишния общински бюджет за съответната година е не по късно от 30 септември на следващата година.

4. Кметът на общината подготвя за публикуване материал, представящ основните показатели по отчета на бюджета, в достъпен за гражданите формат и вид.

5. В деня, в който кметът на общината внася отчета за изпълнението и приключването на общинския бюджет за разглеждане от общинския съвет, на интернет страницата на общината и в местни средства за масово осведомяване  се публикува обява, съдържаща датата и мястото на  публичното обсъждане на отчета. 

6. Обявата за публичното обсъждане се публикува най-малко седем дни преди провеждането му.

6.  Кметът на общината и Председателят на общинския съвет отправят писмени покани за    участие в обсъждането до заинтересовани страни – синдикати, бизнес организации, неправителствени организации и други лица.

7. Становища по годишния отчет за изпълнение и приключване на бюджета могат да се предоставят в деловодството на общината, преди датата на публичното обсъждане.

8. За постъпилите становища, както и за изразените мнения по време на публичното обсъждане се съставя протокол, който се разглежда от Постоянните комисии на общинския съвет заедно с разглеждането на отчета.

